wannaphong/clean_thaiwikipedia huggingface dataset:
# ผูเอ่อร์
ผูเอ่อร์  เป็นนครระดับจังหวัดแห่งหนึ่งในตอนใต้ของมณฑลยูนนาน สาธารณรัฐประชาชนจีน ชื่อเมืองผูเอ่อร์มีมาตั้งแต่ปี ค.ศ. 1729 ต่อมาได้เปลี่ยนเป็น ซือเหมา ในปี ค.ศ. 1950 หลังจากการปฏิวัติคอมมิวนิสต์ แต่ได้กลับมาใช้ชื่อ ผูเอ่อร์ เหมือนเดิมในปี ค.ศ. 2007 และให้เขตเมืองที่เป็นศูนย์กลางการบริหารของผูเอ่อร์ชื่อว่า เขตซือเหมา ซึ่งเป็นชื่อเดิมของจังหวัด การเปลี่ยนชื่อนี้ส่งผลต่อขนาดพื้นที่การผลิตชาผูเอ่อร์ ผลิตภัณฑ์หลักของภูมิภาค ในปี ค.ศ. 2007 ราคาชาผูเอ่อร์ตกต่ำครั้งใหญ่ เป็นเหตุทำให้เศรษฐกิจในจังหวัดอยู่ในวิกฤตอย่างรุนแรง แต่ราคาก็ได้ฟื้นตัวในเวลาต่อมา และยังคงมีส่วนสำคัญในการสร้างรายได้ในจังหวัด

 ภูมิศาสตร์ 
ผูเอ่อร์ตั้งอยู่ทางใต้ของมณฑลยูนนาน มีแม่น้ำโขงไหลผ่านทางตะวันตกของจังหวัด (ในประเทศจีนเรียกว่าแม่น้ำหลานชาง) มีอาณาเขตติดต่อกับยูวีซีทางทิศตะวันออกเฉียงเหนือ หงเหอทางทิศตะวันออก สิบสองปันนาทางทิศใต้ หลินชางทางทิศตะวันตกเฉียงเหนือ และต้าหลี่กับฉู่สยงทางทิศเหนือ รวมทั้งติดต่อกับจังหวัดเดี่ยนเบียนของประเทศเวียดนาม แขวงพงสาลีของประเทศลาว และรัฐฉานของประเทศพม่า ทำให้เป็นจังหวัดเดียวในมณฑลยูนนานที่มีพรมแดนติดทั้งสามประเทศ ภูมิประเทศเป็นเทือกเขาครอบคลุมพื้นที่ร้อยละ 98.3% ของจังหวัด เช่นเดียวกับพื้นที่ส่วนมากของมณฑล ผูเอ่อร์มีความสูงจากระดับน้ำทะเลตั้งแต่ 376 เมตร ถึง 3,306 เมตร

 เขตการปกครอง 
 แผนที่   ชื่อ อักษรจีน พินอิน ประชากร(ประมาณการณ์ ค.ศ. 2003) พื้นที่ (ตร.กม.) ความหนาแน่น(คน/ตร.กม.)เขตซือเหมาSīmáo Qū200,0004,09349อำเภอปกครองตนเองชนชาติฮาหนีและอี๋ หนิงเอ่อร์Níng'ěr Hānízú Yízú Zìzhìxiàn190,0003,67052อำเภอปกครองตนเองชนชาติฮาหนี มั่วเจียงMòjiāng Hānízú Zìzhìxiàn350,0005,45964อำเภอปกครองตนเองชนชาติอี๋ จิ่งตงJǐngdōng Yízú Zìzhìxiàn350,0004,53277อำเภอปกครองตนเองชนชาติไทและอี๋ จิ๋งกู่Jǐnggǔ Dǎizú Yízú Zìzhìxiàn290,0007,77737อำเภอปกครองตนเองชนชาติอี๋ ฮาหนี และลาหู่ เจิ้นหยวนZhènyuán Yízú Hānízú Lāhùzú Zìzhìxiàn200,0004,22347อำเภอปกครองตนเองชนชาติฮาหนีและอี๋ เจียงเฉิงJiāngchéng Hānízú Yízú Zìzhìxiàn90,0003,47626อำเภอปกครองตนเองชนชาติไท ลาหู่ และว้า เมืองแลม (เมิ่งเหลียน)Mènglián Dǎizú Lāhùzú Wǎzú Zìzhìxiàn110,0001,95756อำเภอปกครองตนเองชนชาติลาหู่ หลานชางLáncāng Lāhùzú Zìzhìxiàn470,0008,80753อำเภอปกครองตนเองชนชาติว้า ซีเหมิงXīméng Wǎzú Zìzhìxiàn80,0001,39158
# ซันส์แอนด์ดอจเทอส์
ซันส์ แอนด์ ดอจเทอร์ส  เป็นวงร็อกสี่ชิ้น จากกลาสโกว์ สกอตแลนด์ ประกอบด้วยสมาชิก อเดล เบเธล (ร้อง/กีตาร์/เปียโน) เดวิด โกว (กลอง/เพอร์คัสชัน) เอลิด เลนนอน (เบส/แมนโดลิน/เปียโน) และสกอต แพเตอร์สัน (ร้อง/กีตาร์)

อัลบั้มสองชุดแรกในแนวพังก์บลูส์ คือ Love the Cup EP (2003) และ The Repulsion Box (2005) และอัลบั้มที่ 3 This Gift ที่ผสมผสานดนตรีป็อป 60s ตามแบบฉบับเกิร์ลกรุ๊ปเข้ากับดนตรีพังก์การาจร็อค และเรียบเรียงออกมาในท่วงทำนองของร็อคสดใส อัลบั้มชุดนี้ยังได้เบอร์นาร์ด บัตเลอร์ ร่วมกันทำออกมา

 อัลบั้ม 
 Love the Cup (Ba Da Bing, Domino) 
 The Repulsion Box (Domino) UK #70 
 This Gift (Domino) 2008 UK #66
# โรงเรียนเขมราฐพิทยาคม
โรงเรียนเขมราฐพิยาคม เป็นโรงเรียนประเภทสหศึกษา สังกัดสำนักงานเขตพื้นที่การศึกษามัธยมศึกษาอุบลราชธานี  อำนาจเจริญ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดการศึกษาในระดับมัธยมศึกษาสายสามัญ ตามหลักสูตรของกระทรวงศึกษาธิการ ที่สำคัญของอำเภอเขมราฐ เป็นโรงเรียนแห่งเดียวที่เปิดสอนจนถึงระดับชั้นมัธยมศึกษาตอนปลาย และยังเป็นโรงเรียนในโครงการ หนึ่งอำเภอ หนึ่งโรงเรียนในฝัน โรงเรียนนำร่องในเขตพื้นที่นวัตกรรมการศึกษา และโรงเรียนในโครงการโรงเรียนคุณภาพประจำอำเภอ

ปัจจุบันเปิดสอนตามหลักสูตรสายสามัญ ตั้งแต่ระดับชั้นมัธยมศึกษาปีที่ 1-6 แบบสหศึกษา  มีครู ทั้งสิ้น  109  คน คน มีนักเรียนประมาณ 1,800 คน

 ประวัติโรงเรียน 
โรงเรียนเขมราฐพิทยาคม จัดตั้งขึ้นเมื่อวันที่ 7 เมษายน พ.ศ. 2513 ตามหนังสือจังหวัดอุบลราชธานีที่ อบ. 2312 / 6422 ลงวันที่ 7 เมษายน 2513 โดยเปิดทำการสอนระดับชั้นมัธยมศึกษาตอนต้นแบบสหศึกษา  แผนชั้นเรียน 2 - 0 - 0 นักเรียน 90 คน โดยอาศัยสถานที่โรงเรียนเขมราฐ สังกัดสำนักงานการประถมศึกษาเป็นสถานที่จัดการเรียนการสอน โดยมีนายพิชัย มุขสมบัติ เป็นครูใหญ่  ปี พ.ศ. 2514 สภาตำบลเขมราฐ ได้อนุญาตให้ป่าช้าสาธารณประโยชน์ บริเวณหมู่ที่ 7 ตำบลเขมราฐอำเภอเขมราฐ จังหวัดอุบลราชธานี โรงเรียนได้ใช้เป็นสถานที่ตั้งมาจนถึงปัจจุบัน โดยความเห็นชอบของจังหวัดอุบลราชธานี ตามคำสั่งจังหวัดอุบลราชธานี ที่ อบ. 2740 / 2525 ลงวันที่ 11 พฤศจิกายน 2525 และกระทรวงมหาดไทย ได้อนุญาตให้ใช้เพื่อการศึกษา ตามหนังสือสำคัญสำหรับที่หลวง เลขที่ 6146 จำนวนเนื้อที่ 171 ไร่ 3 งาน 40 ตารางวา ก่อสร้างอาคารชั่วคราวขนาด 4 ห้องเรียน 1 หลัง  ปี พ.ศ. 2521 โรงเรียนได้รับอนุมัติให้เปิดทำการสอนในระดับชั้นมัธยมศึกษาตอนปลาย จำนวน 2 ห้อง ในปีการศึกษานี้เริ่มใช้หลักสูตรมัธยมศึกษาตอนต้น พ.ศ. 2521  นายพิชัย มุขสมบัติ ได้ย้ายไปดำรงตำแหน่งผู้บริหารโรงเรียนศรีปทุมพิทยาคาร และแต่งตั้งให้ นายเกษม คำทวี มาปฏิบัติหน้าที่แทน ต่อมาใน พ.ศ. 2548 ได้รับการประเมินเป็นโรงเรียนต้นแบบโรงเรียนในฝัน

 ทำเนียบผู้บริหาร 

 ลำดับ รายนาม ระยะเวลาดำรงตำแหน่ง1 นายพิชัย  มุขสมบัติพ.ศ. 2513-25212นายเกษม คำทวีพ.ศ. 2521-25223นายนายรักษา ศรีภาพ.ศ. 2522-25234นายทองขาว โคตรโยธาพ.ศ. 2523-25255นายจำนง เกลียวทองพ.ศ. 2525-25276นายบุญช่วย ธานีพ.ศ. 2527-25287นายสรยุทธ วิศิษฏ์ศิลป์พ.ศ. 2528-25348นางพรรณี ขจรวิทย์พ.ศ. 2534-25369นายสมาน มโนเอื้อพ.ศ. 2536-253910นายชวลิต พลราษฎร์พ.ศ. 2539-254711นายบัญญัติ อุทธาพ.ศ. 2547-255212นายสมภาร ทองมั่นพ.ศ. 2553 - 255413นายบำรุง เกื้อกูลพ.ศ. 2554 - 255514นายไพจิต จัยวัฒน์พ.ศ. 2555 - ปัจจุบัน
# สุคนธบำบัด
สุคนธบำบัด  คือ การบำบัดโดยการใช้กลิ่น ซึ่งได้มาจากพืชโดยวิธีการสกัดเอาสารสำคัญที่เรียกว่า น้ำมันหอมระเหย (essential oil) มาใช้ในการบำบัด ซึ่งมีหลายวิธี แต่หลักการสำคัญคือ เมื่อร่างกายได้รับสารสำคัญจากน้ำมันหอมระเหยแล้วจะมีผลต่อระบบการทำงานในร่างกายสรรพคุณน้ำมันหอมระเหย ที่ควบคุมระบบประสาท ระบบฮอร์โมนในร่างกาย
# ปุ่มกระดูกท้ายทอย
ปุ่มกระดูกท้ายทอย  เป็นปุ่มกระดูกที่อยู่ด้านล่างของส่วนข้างของกระดูกท้ายทอย (occipital bone) ซึ่งเป็นส่วนของกระดูกที่อยู่ด้านข้างของฟอราเมน แมกนัม (foramen magnum) ปุ่มกระดูกนี้เกิดข้อต่อกับหน้าประกบบนของกระดูกคอชิ้นที่หนึ่ง (atlas)

ปุ่มกระดูกนี้มีรูปร่างเป็นวงรี ส่วนหน้าของปุ่มซึ่งชี้ไปด้านหน้าและด้านใกล้กลางอยู่ใกล้กับส่วนหน้าของปุ่มอีกข้างมากกว่าส่วนหลังของปุ่ม และชี้เข้าไปในส่วนฐาน (basilar portion) ของกระดูกท้ายทอย ส่วนหลังของปุ่มนี้ยื่นไปทางด้านหลังไปยังตรงกลางของฟอราเมน แมกนัม

พื้นผิวข้อต่อของปุ่มกระดูกนี้มีลักาณะนูนในแนวหน้าหลัง และในแนวข้าง และชี้ลงด้านล่างและด้านข้าง

ขอบของปุ่มกระดูกนี้เป็นจุดเกาะของแคปซูลข้อต่อระหว่างกระดูกท้ายทอยและกระดูกคอชิ้นที่หนึ่ง และด้านใกล้กลางของปุ่มกระดูกแต่ละอันเป็นรอยประทับขรุขระซึ่งเป็นจุดเกาะของเอ็นเอลาร์ (alar ligament)

ที่ฐานของปุ่มกระดูกเป็นช่องเล็ก ๆ ซึ่งเป็นทางผ่านของเส้นประสาทกล้ามเนื้อลิ้น (hypoglossal nerve)

 ภาพอื่น ๆ
# เท็ตสึยะ โคมูโระ
เท็ตสึยะ โคมูโระ  เกิดเมื่อวันที่ 27 พฤศจิกายน พ.ศ. 2501 ใน เมืองฟูชุ กรุงโตเกียว ประเทศญี่ปุ่น เป็นทั้งนักดนตรี, นักแต่งเพลง และโปรดิวเซอร์ ชาวญี่ปุ่น

ประวัติ

ผลงานเพลงร่วม

 Asami
 อายูมิ ฮามาซากิ (Ayumi Hamasaki)
 Akina Nakamori
 Ami Suzuki
 แบ็คสตรีท บอยส์ (Backstreet Boys)
 Bananarama
 Blaque Ivory
 โบอา (BoA)
 Common 
 Cuiling
 dos 
 Dannii Minogue
 Gaball
 Geisha Girls
 globe
 H Jungle with T
 Hitomi (Hitomi Furuya)
 Jean Michel Jarre
 Joe Lynn Turner
 Keiko
 Kiss Destination
 Krayzie Bone
 คุมิ โคดะ (Kumi Koda)
 Kaori Mochida (a.k.a Every Little Thing)

 Mike Dierickx
 Misato Watanabe
 นามิเอะ อามุโระ (Namie Amuro)
 Nile Rodgers
 โอลิเวีย ลัฟกิน (OLIVIA)
 Rie Miyazawa
 R9
 Ring
 Ryuichi Sakamoto
 Ryoko Shinohara
 Seiko Matsuda
 Tomomi Kahala
 Tak Matsumoto (a.k.a the Gutarist of B'z)
 Tohko
 TM Network (TMN)
 TRF
 Y.U.M
 โยชิกิ (Yoshiki)

ผลงานเฉพาะกิจ
 TM Network
 globe 
 V2 (ร่วมกับ โยชิกิ)
 EuroGroove 
 Eddie DeLena 
 Keith Cohen

แหล่งข้อมูลอื่น
 เวปไซต์อย่างเป็นทางการ  
 TK Special site by Avex Records 
 TK Official MySpace  
 TK Infosite 
 TKcom  
 IMDb
# รายการภารกิจของกระสวยอวกาศ
รายการนี้เป็นข้อมูลของภารกิจการใช้งานของกระสวยอวกาศที่ถูกสร้างขึ้นมาจนมาถึงปี 2008

 สถิติการบินของกระสวย 
 กระสวย ระยะเวลาบิน โคจรรอบโลก ระยะทางไมล์ ระยะทางกิโลเมตร จำนวนภารกิจ บินนานที่สุด(วัน) ลูกเรือ EVAs จำนวนเทียบท่าMir/ISS จำนวนปล่อยดาวเทียม โคลัมเบีย† 300.74 4,808 125,204,911 201,497,772 28 17.66* 160 7 0/0 8 ชาเลนเจอร์† 62.41 995 125,204,911 201,497,772 10 8.23 60 6 0/0 10 ดิสคัฟเวอรี 296.84 4,671 115,140,673 185,300,951 34 15.39 209 39 1/9 31 แอตแลนติส 245.58 3,873  89,533,755**  144,090,611**  28 13.84  174  25  7/8 14 เอนเดฟเวอร์ 219.35 3,461 90,347,054 145,399,490 20  16.63 137 33 1/9 3 รวม 1137.17 17,808 446,030,333** 717,816,240** 120 _______ 830 113 9/23 66

(ข้อมูลถึงวันที่ 21 สิงหาคม พ.ศ. 2550)
* ตลอดเที่ยวบิน STS-80 ช่วงเดือนพฤศจิกายน 2539
** ข้อมูลเที่ยวบิน STS-117 ไม่ได้นำมาเปิดเผย โดยปรับปรุงล่าสุด 22 ธันวาคม พ.ศ. 2549 ข้อมูลเที่ยวบิน STS-118 ไม่ได้นำมารวม 5,274,977 ไมล์ (8,489,253 กิโลเมตร) จึงใช้ _______
† ไม่ได้ใช้งานแล้ว (ถูกทำลาย)

กระสวยอวกาศลำอื่นๆ
 กระสวย ระยะเวลาบิน โคจรรอบโลก ระยะทางไมล์ ระยะทางกิโลเมตร จำนวนภารกิจ บินนานที่สุด(วัน) ลูกเรือและผู้โดยสาร EVAs จำนวนเทียบท่าMir/ISS จำนวนปล่อยดาวเทียม เอนเทอร์ไพรซ์ 0.014 0 ไม่ทราบ ไม่ทราบ 0 0.044 >3 0 0/0 0 บูราน 1.01† 0.14 2 51,764 83,307 1 0.14 0 0 0/0 0
# เบอร์นาร์ด ยูคอส
เบอร์นาร์ด ยูคอส  นักมวยสากลชาวฟิลิปปินส์ สถิติการชก 13 ครั้ง ชนะ 4 (น็อค 3) เสมอ 1 แพ้ 8
 ประวัติ 

ยูคอสขึ้นชกมวยสากลครั้งแรกเมื่อ 18 พฤศจิกายน พ.ศ. 2544 เสมอกับ คริส เบสมาโนส จากนั้นขึ้นชกชนะรวดอีก 3 ครั้ง แล้วการชกของยูคอสก็แย่ลง กลายเป็นชกแพ้เป็นส่วนใหญ่ เคยมาชกในไทยเมื่อ พ.ศ. 2547 แพ้คะแนน เดวิด ลูกมหานาค และเคยขึ้นชกในรายการ NATIONAL INVITATIONAL PPBL ครั้งที่ 2 พ.ศ. 2547 รุ่นแบนตัมเวท แต่แพ้คะแนน โรเบอร์โต ดาลิเซ ตกรอบ 16 คน ยูคอสได้ชิงแชมป์ WBC เอเชียรุ่นฟลายเวทเมื่อ 24 มิถุนายน พ.ศ. 2548 แพ้คะแนน พนมรุ้งเล็ก กระทิงแดงยิม ไม่ได้แชมป์ จากนั้นขึ้นชกอีกเพียงครั้งเดียว แพ้น็อค คริส เบสมาโนส ยก 6 เมื่อ 30 สิงหาคม พ.ศ. 2548 แล้วจึงแขวนนวมไป

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ ABCO รุ่นฟลายเวทเมื่อ 24 มิถุนายน 2548 แพ้คะแนน พนมรุ้งเล็ก กระทิงแดงยิม ที่ กทม.
# กลุ่มภาษาทมิฬ-กันนาดา
กลุ่มภาษาทมิฬ-กันนาดา เป็นสมมติฐานของการจัดกลุ่มภายในกลุ่มภาษาดราวิเดียนใต้ซึ่งรวมภาษาทมิฬและภาษากันนาดา (การจัดกลุ่มย่อยของตระกูลภาษาดราวิเดียนแตกต่างกันเล็กน้อยตามความเห็นของนักภาษาศาสตร์แต่ละคน)กลุ่มภาษาทมิฬ-กันนาดาเป็นสาขาของกลุ่มภาษาทมิฬ-ตูลู จากนั้นแบ่งย่อยเป็นกลุ่มภาษาทมิฬ-โกทคุ และกลุ่มภาษากันนาดา-พทคะ ซึ่งประกอบด้วยภาษาทมิฬ ภาษามลยาฬัม ภาษาอีรูลา ภาษาโตทะ ภาษาโกทคุ ภาษาพทคะ และภาษากันนาดา

การแยกตัวของกลุ่มภาษาทมิฬ-กันนาดาเกิดขึ้นหลังการแยกภาษาตูลูออกไปและก่อนการแยกตัวของภาษาโกทคุออกจากภาษาดาริเดียนใต้ดั้งเดิมเมื่อราว 1,457 - 957 ปีก่อนพุทธศักราช ปัจจุบันภาษาทมิฬและภาษากันนาดาเป็นภาษาราชการในอินเดีย มีผู้พูดอยู่ในอินเดียใต้

 ลักษณะทางสัทวิทยา 
ภาษาทมิฬมีเสียงม้วนลิ้นด้านข้างและเสียงม้วนลิ้นเสียดแทรก แต่ภาษากันนาดามีเฉพาะเสียงม้วนลิ้นด้านข้างเท่านั้น เสียงทั้งสองแบบเคยมีในภาษากันนาดามาก่อนแล้วหายไปภายหลัง ในภาษากันนาดา เสียงไม่ก้อง เกิดจากริมฝีปาก (pหรือ /ป/)ที่จุดเริ่มต้นของหลายคำเปลี่ยนไปกลายเป็นเสียง h (/ฮ/) หรือหายไปเลย ซึ่งเป็นลักษณะเฉพาะของภาษากันนาดาที่ไม่พบในภาษาตระกูลดราวิเดียนอื่นๆ และไม่พบในภาษาทมิฬ

 อักษร 
มีทฤษฎีที่ต่างกันเกี่ยวกับต้นกำเนิดของอักษรกันนาดาและอักษรเตลูกู บางคนมองว่าอักษรเตลูกูมาจากอักษรกันนาดา แต่บางคนมองในทิศทางตรงกันข้าม
# โจมาร์ ดามอสมอค
โจบาร์ ดามอสมอก  นักมวยสากลชาวฟิลิปปินส์ เกิดเมื่อ 29 ตุลาคม พ.ศ. 2512 ที่ จังหวัดโกตาบาโตเหนือ สถิติการชก 58 ครั้ง ชนะ 20 (น็อค 14) เสมอ 6 แพ้ 32 
 ประวัติ 
ดามอสมอกขึ้นชกมวยสากลครั้งแรกเมื่อวันที่ 27 มกราคม พ.ศ. 2533 โดยชนะคะแนน ยัง คริสโตเฟอร์ จากนั้นมีผลงานชนะเป็นส่วนใหญ่ที่ประเทศฟิลิปปินส์ จนถึงปี พ.ศ. 2536 ดามอสมอกแพ้น็อกติดต่อกัน 4 ครั้ง และหยุดชกไปนาน 3 ปี ก่อนจะกลับมาขึ้นชกอีกครั้งในปี พ.ศ. 2539 และชกอย่างต่อเนื่องจนถึงปี พ.ศ. 2541

ในปีเดียวกัน เขาเดินทางไปชกที่เนปาล และแพ้น็อกให้กับ สุเรนทรา กูริง ในยกที่ 7 หลังจากนั้นกลับมาชกในประเทศไทยและแพ้คะแนนให้กับ รุ่งสุรินทร์ ลูกคลองจั่น ในปี พ.ศ. 2543 ต่อมาในปี พ.ศ. 2544 ดามอสมอกไปชกที่ประเทศญี่ปุ่น โดยแพ้ 1 ครั้งและเสมอ 1 ครั้ง และในปีเดียวกัน แพ้น็อกนภาพล เกียรติศักดิ์โชคชัยในยกที่ 3

ดามอสมอกมีโอกาสชิงแชมป์ฟิลิปปินส์รุ่นเฟเธอร์เวท เมื่อวันที่ 9 พฤศจิกายน พ.ศ. 2544 โดยแพ้น็อกแซมมวล ดูรันในยกที่ 8 และได้ชิงแชมป์ IBF แพนแปซิฟิก เมื่อวันที่ 18 กรกฎาคม พ.ศ. 2546 โดยแพ้น็อก ฟ้าสั่ง พ.ธวัชชัย ในยกที่ 6

ระหว่างปี พ.ศ. 2546–2547 ดามอสมอกชกแพ้น็อกให้กับเทอดศักดิ์ จันทร์แดง และแสนชัย ส.คิงสตาร์ ต่อมาเขาได้ชิงแชมป์ฟิลิปปินส์อีก 2 ครั้ง ครั้งแรกเมื่อวันที่ 8 มีนาคม พ.ศ. 2548 ในรุ่นซูเปอร์เฟเธอร์เวท โดยแพ้น็อก เบบี้ โรโรนา จูเนียร์ ในยกที่ 6 และอีกครั้งเมื่อวันที่ 18 พฤษภาคม พ.ศ. 2549 ในรุ่นไลท์เวท ซึ่งก็แพ้น็อกให้กับ เบบี้ โรโรนา จูเนียร์ อีกครั้งในยกที่ 6

ดามอสมอกขึ้นชกมวยสากลครั้งสุดท้ายเมื่อวันที่ 22 เมษายน พ.ศ. 2550 โดยแพ้คะแนนให้กับ เรย์ ลาเบา หลังจากนั้นเขาก็ไม่ได้ขึ้นชกมวยอีก

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิกรุ่นจูเนียร์เฟเธอร์เวทเมื่อ 18 กรกฎาคม 2546 แพ้น็อค ฟ้าสั่ง พ.ธวัชชัย ยก 6 ที่ นครศรีธรรมราช
# ฆวน เมซา
ฆวน เมซา (Juan Meza) หรือ เฆซุส เฟร์นันเดซ หรือรู้จักในชื่อเล่นว่า คิด เมซา (Kid Meza) เป็นนักมวยสากลชาวเม็กซิโก เกิดเมื่อ 18 มีนาคม พ.ศ. 2499 ที่เมืองเมฆิกาลิ ประเทศเม็กซิโก สถิติการชก 54 ครั้ง ชนะ 45 (น็อค 37) แพ้ 9

ประวัติ
ชื่อจริงของเขาแต่เดิมคือ เฆซุส เฟร์นันเดซ ก่อนจะขึ้นชกมวยสากลอาชีพ เขาได้เปลี่ยนชื่อเป็น ฆวน เมซา เมซาขึ้นชกมวยสากลอาชีพครั้งแรกเมื่อ 23 กันยายน พ.ศ. 2520 ชนะน็อค อีเลียส โรดริเกวซ ยก 3 พอขึ้นชกครั้งที่สองก็พบกับความพ่ายแพ้เป็นครั้งแรก โดยแพ้คะแนน วาเลนตินโฮลกวิน เมื่อ 13 ตุลาคม จากนั้น เขาเริ่มเป็นที่รู้จักจากการที่ชกชนะน็อค คาร์ลอส ออร์ติซ ยกแรก ต่อมาได้ชิงแชมป์โลกเป็นครั้งแรกเมื่อ 27 มีนาคม พ.ศ. 2525 แต่ไม่สำเร็จแพ้ทีเคโอโกเมซ ยก 6 หลังจากนั้น เมซาหยุดชกไปหนึ่งปีเต็ม กลับมาชกอีกครั้งเมื่อ 26 เมษายน พ.ศ. 2526 ชนะน็อค โรเบร์โต กัสติโญ ยก 4 จากนั้นจึงเดินทางมาชกที่ประเทศไทยกับพงศ์พันธุ์ ศ.พญาไท ปรากฏว่าเมซาเป็นฝ่ายชนะน็อคในยกที่ 3
 
ต่อมา เมซาได้ขึ้นชิงแชมป์โลกอีกครั้งเมื่อ 19 พฤศจิกายน พ.ศ. 2527 ชนะน็อคการ์ซา ยก 1 ทั้งที่เขาถูกชกลงไปนับแปดก่อน แต่ก็ลุกขึ้นมาและชนะน็อคได้ในที่สุด เมซาป้องกันตำแหน่งได้ 1 ครั้งก่อนจะเสียแชมป์ให้กัวดา ลูเป ปินตอร์ไป เมื่อปินตอร์เสียแชมป์ให้สามารถ พยัคฆ์อรุณ เมซาได้เดินทางมาชิงแชมป์โลกกับสามารถ พยัคฆ์อรุณที่กรุงเทพฯ เมื่อ 10 ธันวาคม พ.ศ. 2529 เมซาซึ่งไม่ได้ขึ้นชกมาเป็นปีเป็นฝ่ายแพ้ทีเคโอสามารถในยกที่ 12

ใน พ.ศ. 2530 เมซาขึ้นชกอีก 2 ครั้ง หลังจากแพ้น็อค ฆาบิเอร์ มาร์เกซ เมื่อ 30 ตุลาคม พ.ศ. 2530 เขาได้หยุดชกไป 10 ปี กลับมาชกอีกเมื่อ 14 กุมภาพันธ์ พ.ศ. 2540 ชนะน็อค เอสตาบัน โลโซยา แต่เมื่อขึ้นชกครั้งต่อมา แพ้น็อค วิลเฟรโด เนกรอน แค่ยกแรก จึงแขวนนวมไปอีกครั้ง

 เกียรติประวัติ 

 แชมป์โลก WBC รุ่นซูเปอร์แบนตั้มเวท
 ชิง 3 พฤศจิกายน 2527 ชนะน็อค ไฮเม การ์ซา ยก 1 ที่ สหรัฐ
 ป้องกันแชมป์ครั้งที่ 1, 19 เมษายน 2528 ชนะน็อค ไมค์ อยาลา ที่ สหรัฐ
 เสียแชมป์ 18 สิงหาคม 2528 แพ้คะแนน ลูเป ปินตอร์ ที่ เม็กซิโกซิตี
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นซูเปอร์แบนตั้มเวท เมื่อ 27 มีนาคม 2525 แพ้ทีเคโอ วิลเฟรโด โกเมซ ยก 6 ที่ สหรัฐ
 ชิงแชมป์โลก WBC รุ่นซูเปอร์แบนตั้มเวท เมื่อ 10 ธันวาคม 2529 แพ้ทีเคโอ สามารถ พยัคฆ์อรุณ ยก 12 ที่ กทม.
# นิค เซียนทอย
นิค เซียนทอย หรือ นิค กุยยาโน  นักมวยสากลชาวฟิลิปปินส์ เกิดเมื่อ 21 ตุลาคม พ.ศ. 2512 สถิติการชก 45 ครั้ง ชนะ 19 (น็อค 11) เสมอ 4 แพ้ 22 
 ประวัติ 
เซียนทอยขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค แดนนี่ เอสลอบ ยก 3 จากนั้น ชกชนะเป็นส่วนใหญ่ โดยเคยชนะน็อค ลีโอ รามิเรซ ยก 5 เมื่อ พ.ศ. 2533 และชนะฟาล์ว โรแลนโด ทูยูกอน เมื่อ พ.ศ. 2537 เซียนทอยเดินทางมาชกในไทยครั้งแรกเมื่อ พ.ศ. 2538 แพ้น็อค สุรชัย แสงมรกต ยก 6 จากนั้นได้ชิงแชมป์โลกรุ่นจูเนียร์ฟลายเวท WBF เมื่อ 29 เมษายน พ.ศ. 2538 แพ้น็อค สายรุ้ง อ.สุวรรณศิลป์ ยก 9 หลังจากชิงแชมป์ไม่สำเร็จแล้ว เซียนทอยชกแพ้เป็นส่วนใหญ่ และยังเดินทางมาชกในไทยหลายครั้ง คือ พ.ศ. 2538 มาชกแพ้คะแนน ถ้ำเพชร เอ็ม 100 แพ้น็อค พรชัย ศิษย์พระพรหม ยก 5 ใน พ.ศ. 2539 มาชกแพ้คะแนน เอกวิทย์ สิงห์ชัชวาลย์ และแพ้น็อค พะเนียง พูนธรัตน์ ยก 1 เซียนทอยขึ้นชกแพ้น็อค จอห์น เมดิน่า ยก 4 เมื่อ พ.ศ. 2540 แล้วหยุดชกไปสองปี กลับมาชกอีกเมื่อ 22 ตุลาคม พ.ศ. 2542 แพ้น็อค โรเจอร์ กาลิเซีย ยก 2 จากนั้นก็ไม่ได้ขึ้นชกอีกเลย
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นจูเนียร์ฟลายเวท WBF เมื่อ 29 เมษายน 2538 แพ้น็อค สายรุ้ง อ.สุวรรณศิลป์ ยก 9 ที่ เพชรบุรี
# คริส เบสมาโนส
คริส เบสมาโนส  นักมวยสากลชาวฟิลิปปินส์ สถิติการชก 24 ครั้ง ชนะ 8 (น็อค 4) เสมอ 2 แพ้ 14
 ประวัติ 
เบสมาโนสขึ้นชกมวยสากลครั้งแรกเมื่อ 27 เมษายน พ.ศ. 2544 แพ้คะแนน ริกกี้ เอสคาร์เนอร์ การชกในช่วงแรกมีแพ้บ้าง ชนะบ้าง จนได้ชิงแชมป์ฟิลิปปินส์รุ่นแบนตัมเวทที่ว่างเมื่อ 28 ธันวาคม พ.ศ. 2547 ชนะคะแนน เอ็ดเวิร์ด อะปาอับ ได้แชมป์มาครอง จากนั้น เดินทางมาชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ พ.ศ. 2548 แพ้น็อค คมฤทธิ์ สามเคแบตตเตอรีแค่ยกแรก เบสมาโนสกลับมาชกที่ฟิลิปปินส์อีกหลายครั้ง จนได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 28 ธันวาคม พ.ศ. 2548 ชนะน็อค โรแลนด์ เอสตานเชีย ยก7 จากนั้นไปชกนอกรอบที่ญี่ปุ่น แพ้คะแนน โยชิมิตสุ ยาชิโร จากนั้นมาชกที่ฟิลิปปินส์ แพ้คะแนน ซอนนี่ กอนซาเลส เสียแชมป์ฟิลิปปินส์ไป จากนั้น คริสมาโนสขึ้นชิงแชมป์ฟิลิปปินส์รุ่นเฟเธอร์เวทแต่ไม่สำเร็จ จากนั้น ลดรุ่นมาชิงแชมป์ฟิลิปปินส์รุ่นซูเปอร์แบนตัมเวทอีกเมื่อ 8 ธันวาคม พ.ศ. 2549  แพ้น็อค อเล็กซ์ เอสคาสเนอร์ ยก 1 จากนั้นก็แขวนนวมไป

 เกียรติประวัติ 
 แชมป์ฟิลิปปินส์รุ่นแบนตัมเวท (2547)
 แชมป์ฟิลิปปินส์รุ่นซูเปอร์แบนตัมเวท (2548)
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ 2548 แพ้น็อค คมฤทธิ์ 3เคแบตเตอรี่ ยก 1 ที่ ราชบุรี
# ตำบลโพธิ์กลาง
โพธิ์กลาง เป็นตำบลหนึ่งตั้งอยู่บริเวณตอนกลางของอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลโพธิ์กลาง ครอบคลุมพื้นที่ทั้งหมดของตำบลโพธิ์กลาง ซึ่งเป็นหนึ่งในเทศบาลทั้งเก้าแห่งในเขตอำเภอเมืองนครราชสีมา แต่เดิมเป็นองค์การบริหารส่วนตำบลโพธิ์กลาง ต่อมาเมื่อปี พ.ศ. 2550 จึงได้รับการยกฐานะขึ้นเป็นเทศบาลตำบล

 ประวัติ 
ตำบลโพธิ์กลางเป็นตำบลใหญ่มีพื้นที่กว้างขวางในอดีต คนดั้งเดิมเล่าว่ามีต้นโพธิ์ขนาดใหญ่เกิดขึ้นบริเวณนี้เป็นจำนวนมาก ตำบลโพธิ์กลางได้ถูกแบ่งแยกพื้นที่ออกไปเป็นตำบลต่าง ๆ ได้แก่ ตำบลหัวทะเล ตำบลไชยมงคล และตำบลหนองไผ่ล้อม ทำให้ตำบลโพธิ์กลางมีขนาดเล็กลงเหลือ 7 หมู่บ้าน และมีพื้นที่ครึ่งหนึ่งเป็นเขตทหาร

องค์การบริหารส่วนตำบลโพธิ์กลางจัดตั้งเมื่อวันที่ 19 มีนาคม 2539 และจัดตั้งเป็นเทศบาลตำบลโพธิ์กลางเมื่อวันที่ 1 เมษายน 2550

 ภูมิศาสตร์ 
ตำบลโพธิ์กลางเป็น 1 ใน 25 ตำบลในเขตอำเภอเมืองนครราชสีมา ตั้งอยู่บริเวณตอนกลางของอำเภอ ห่างจากที่ว่าการอำเภอประมาณ 9 กิโลเมตร และตั้งอยู่ทางทิศใต้ของเขตเทศบาลนครนครราชสีมา มีเนื้อที่ทั้งสิ้น 34,519 ไร่ หรือประมาณ 55.23 ตารางกิโลเมตร ภูมิประเทศของตำบลค่อนข้างเป็นที่ราบสูงกว้าง เป็นแนวยาวลาดลงมาจากทางทิศใต้ พื้นที่จึงเหมาะสำหรับการเพาะปลูกพืชไร่ พื้นที่ส่วนใหญ่ถูกล้อมรอบไปด้วยเขตทหาร

 อาณาเขต 
ตำบลโพธิ์กลางมีอาณาเขตพื้นที่อยู่ติดกันองค์กรปกครองส่วนท้องถิ่นใกล้เคียง 7 แห่ง ได้แก่ เทศบาลนครนครราชสีมา เทศบาลตำบลหนองไผ่ล้อม เทศบาลตำบลหัวทะเล เทศบาลตำบลปรุใหญ่ องค์การบริหารส่วนตำบลหนองจะบก องค์การบริหารส่วนตำบลหนองบัวศาลา และองค์การบริหารส่วนตำบลไชยมงคล 

 ทิศเหนือ ติดกับตำบลหนองไผ่ล้อม และตำบลในเมือง (เขตเทศบาลนครนครราชสีมา) อำเภอเมืองนครราชสีมา
 ทิศตะวันออก ติดกับตำบลหัวทะเล อำเภอเมืองนครราชสีมา
 ทิศใต้ ติดกับตำบลไชยมงคล อำเภอเมืองนครราชสีมา
 ทิศตะวันตก ติดกับตำบลปรุใหญ่ และตำบลหนองจะบก อำเภอเมืองนครราชสีมา

 หมู่บ้าน 
ตำบลโพธิ์กลางแบ่งออกเป็น 11 หมู่บ้าน ได้แก่
 หมู่ที่ 1 หนองปรือ
 หมู่ที่ 2 หนองไผ่
 หมู่ที่ 3 หนองพลวงน้อย
 หมู่ที่ 4 หนองพลวงมะนาว
 หมู่ที่ 5 หนองพุดซา
หมู่ที่ 6 บ้านหนองบัว
 หมู่ที่ 7 บึงแสนสุข
 หมู่ที่ 8 ศรีสมบูรณ์
 หมู่ที่ 9 ค่ายสุรธรรมพิทักษ์
 หมู่ที่ 10 หนองไผ่พัฒนา
 หมู่ที่ 11 หนองพลวงพัฒนา

 ประชากร 
ประชากรในตำบลโพธิ์กลางมีจำนวนทั้งสิ้น 29,308 คน และจำนวนหลังคาเรือน 13,214 หลัง ประกอบอาชีพหลัก คือ เกษตรกรรม และรับราชการ 

 วัด 
 วัดบึงแสนสุข หมู่ 8
 วัดหนองไผ่ หมู่ 2
 วัดหนองพลวงน้อย หมู่ 3
# กระสวยอวกาศเอนเทอร์ไพรซ์
thumb|กระสวยอวกาศเอนเทอร์ไพรซ์ ปัจจุบันนำไปแสดงที่ Udvar-Hazy Center

กระสวยอวกาศเอนเทอร์ไพรซ์ (Orbiter Vehicle Designation: OV-101) เป็นกระสวยอวกาศต้นแบบขององค์การนาซา สหรัฐอเมริกา หมายเลขประจำยาน คือ OV-101

เอนเทอร์ไพรซ์ สร้างขึ้นเพื่อใช้ในการทดสอบการบินของกระสวยอวกาศ ในโครงการนำขึ้น-ลงจอด (Approach and Landing Test:ALT) จนบินครบห้าครั้ง แต่เดิมนั้นทางนาซาตั้งใจจะปรับปรุงยานเอ็นเทอร์ไพรซ์ไปใช้ในเที่ยวบินโคจร ซึ่งจะทำให้มันเป็นกระสวยอวกาศลำที่สองที่ขึ้นบินหลังจากกระสวยอวกาศโคลัมเบีย แต่ระหว่างการก่อสร้างยานโคลัมเบีย มีการเปลี่ยนแปลงแบบครั้งสุดท้ายไปซึ่งมีส่วนสำคัญเกี่ยวกับน้ำหนักของลำตัวยานและส่วนของปีก การปรับปรุงยานเอ็นเทอร์ไพรซ์ให้บินได้จึงหมายถึงการจะต้องรื้อชิ้นส่วนยานโคจรออกและส่งกลับไปให้ผู้รับเหมาหลายรายในส่วนต่างๆ ของประเทศ เมื่องบทำท่าจะบานปลาย จึงมีการตัดสินใจทางเลือกอื่นโดยการสร้างกระสวยอวกาศชาเลนเจอร์ขึ้นครอบตัวโครงยาน (STA-099) ที่แต่เดิมเป็นอุปกรณ์ทดสอบ แล้วค่อยปรับปรุงยานเอ็นเทอร์ไพรซ์เพื่อใช้งานแทนยานชาเลนเจอร์หลังจากที่มันถูกทำลายไป ทว่าได้มีการสร้างกระสวยอวกาศเอนเดฟเวอร์ขึ้นมาจากโครงสร้างสำรองแทนที่อีกครั้ง

นาซ่าได้ใช้กระสวยอวกาศเอนเทอร์ไพรซ์เป็นกระสวยต้นแบบในการสร้างกระสวยอวกาศลำอื่นๆ ได้แก่ กระสวยอวกาศโคลัมเบีย กระสวยอวกาศชาเลนเจอร์ กระสวยอวกาศดิสคัฟเวอรี กระสวยอวกาศแอตแลนติส และกระสวยอวกาศเอนเดฟเวอร์ ปัจจุบันกระสวยอวกาศเอนเทอร์ไพรซ์ได้ถูกนำไปแสดงที่ Steven F. Udvar-Hazy Center
# สงครามดาร์ฟูร์
สงครามดาร์ฟูร์ หรือที่ประธานาธิบดีสหรัฐ จอร์จ ดับเบิลยู. บุช เรียกว่า การฆ่าล้างเผ่าพันธุ์ที่ดาร์ฟูร์  เป็นสงครามที่เกิดขึ้นในดินแดนดาร์ฟูร์ ทางตะวันตกของประเทศซูดาน ซึ่งสงครามคราวนี้แตกต่างจาก สงครามกลางเมืองซูดานครั้งที่ 2 โดยที่สงครามนี้เกิดจากความขัดแย้งด้านชนชาติและชนเผ่า ในขณะที่สงครามก่อนหน้าเกิดจากความขัดแย้งด้านศาสนาUSA Today ความขัดแย้งนี้เริ่มต้นเมื่อ กุมภาพันธ์ พ.ศ. 2546

300px|thumb|left|ค่ายอพยพดาร์ฟูร์ในประเทศชาด
# ซูเปอร์ฮีโร่ไทม์
ซูเปอร์ฮีโร่ ไทม์  เป็นช่วงเวลาของภาพยนตร์โทคุซัทสึ ขบวนการนักสู้ และ มาสค์ไรเดอร์ ซีรีส์ เริ่มต้นเมื่อปีค.ศ. 2003 ในปี ค.ศ. 2007 ซูเปอร์ฮีโร่ ไทม์ได้ถูกรวมเข้ากับรายการนิชิอาซาคิดส์ไทม์ จนถึงปี ค.ศ. 2011 ออกอากาศทุกวันอาทิตย์ตั้งแต่เวลา 7:30 น. - 8:30 น. ทางสถานีโทรทัศน์ทีวีอาซาฮี ปัจจุบันย้ายเวลาเป็น เวลา 9:00 น. - 10:00 น.

 ประวัติ 

 ฤดูกาล (ช่วงปี) 
 ช่วงปี ซูเปอร์เซ็นไต มาสค์ไรเดอร์ รูปแบบที่เปลี่ยนแปลง.                        วันที่ฉาย 2003 ขบวนการนักรบไดโนเสาร์ อาบะเรนเจอร์ มาสค์ไรเดอร์ไฟซ์ 16กุมพาพันธ์ค.ศ2003-18มกราคมค.ศ.2004 2004 ขบวนการมือปราบผู้พิทักษ์ เดกะเรนเจอร์ มาสค์ไรเดอร์เบลด 15กุมพาพันธ์ค.ศ2004-23มกราคมค.ศ.2005 2005 ขบวนการเวทมนตร์ มาจิเรนเจอร์ มาสค์ไรเดอร์ฮิบิกิ 13กุมพาพันธ์ค.ศ.2005-22มกราคมค.ศ2006 2006 ขบวนการนักผจญภัย โบเคนเจอร์ มาสค์ไรเดอร์คาบูโตะ 19กุมพาพันธ์ค.ศ.2006-21มกราคมค.ศ2007 2007 ขบวนการหมัดสรรพสัตว์ เกคิเรนเจอร์ มาสค์ไรเดอร์เดนโอ 18กุมพาพันธ์ค.ศ.2007-20มกราคมค.ศ2008 2008 ขบวนการเอนจิน โกออนเจอร์ มาสค์ไรเดอร์คิบะ 17กุมพาพันธ์-2มีนาคมค.ศ2008 2009-2010 ขบวนการซามูไร ชินเคนเจอร์ มาสค์ไรเดอร์ดีเคดมาสค์ไรเดอร์ดับเบิ้ล 15กุมพาพันธ์-22กุมพาพันธ์ค.ศ.2009 6กันยายน-13กันยายนค.ศ.2009 2010-2011 ขบวนการเทพสวรรค์ โกเซย์เจอร์ มาสค์ไรเดอร์ดับเบิ้ล  มาสค์ไรเดอร์โอส 14กุมภาพันธ์-21มีนาคมค.ศ.2010 5กันยายน-12กันยายน.ศ.2010 2011-2012 ขบวนการโจรสลัด โกไคเจอร์  มาสค์ไรเดอร์โอส  มาสค์ไรเดอร์โฟร์เซ  2012-2013 ขบวนการจารชน โกบัสเตอร์ส  มาสค์ไรเดอร์โฟร์เซ  มาสค์ไรเดอร์วิซาร์ด  2013-2014 ขบวนการผู้กล้าไดโนเสาร์ เคียวริวเจอร์  มาสค์ไรเดอร์วิซาร์ด มาสค์ไรเดอร์ไกมุ  2014-2015 ขบวนการรถไฟ ทคคิวเจอร์  มาสค์ไรเดอร์ไกมุ มาสค์ไรเดอร์ไดร์ฟ 2015-2016ขบวนการดาวกระจาย นินนินเจอร์มาสค์ไรเดอร์ไดรฟ์มาสค์ไรเดอร์โกสต์2016-2017ขบวนการจ้าวสรรพสัตว์ จูโอเจอร์มาสค์ไรเดอร์โกสต์มาสค์ไรเดอร์เอ็กเซด2017-2018ขบวนการผู้พิทักษ์อวกาศ คิวเรนเจอร์มาสค์ไรเดอร์เอ็กเซดมาสค์ไรเดอร์บิลด์2018-2019ขบวนการจอมโจร ลูแปงเรนเจอร์ VS ขบวนการมือปราบ แพทเรนเจอร์มาสค์ไรเดอร์บิลด์มาสค์ไรเดอร์จีโอ2019-2020ขบวนการอัศวินไดโนเสาร์ ริวโซลเจอร์มาสค์ไรเดอร์จีโอมาสค์ไรเดอร์เซโร่วัน 2020-2021 ขบวนการมณีมนตรา คิราเมเจอร์มาสค์ไรเดอร์เซโร่วันมาสค์ไรเดอร์เซเบอร์ 2021-2022 ขบวนการโลกจักรกล เซ็นไคเจอร์ มาสค์ไรเดอร์เซเบอร์มาสค์ไรเดอร์รีไวซ์ 2022-2023 ขบวนการนักรบอวตาร ดอนบราเธอร์ส มาสค์ไรเดอร์รีไวซ์มาสค์ไรเดอร์กีสซ์ 2023-2024 ขบวนการราชันย์ คิงโอเจอร์ มาสค์ไรเดอร์กีสซ์มาสค์ไรเดอร์ก็อตชาร์ด
# วิกิพีเดียภาษาเมารี
วิกิพีเดียภาษาเมารี เป็นสารานุกรมวิกิพีเดียที่จัดทำขึ้นในภาษาเมารี เริ่มสร้างเมื่อเดือนพฤศจิกายน พ.ศ. 2546 ปัจจุบันวิกิพีเดียภาษาเมารีมีบทความมากกว่า 7,067 บทความ (1 เมษายน 2558)

 แหล่งข้อมูลอื่น 
 วิกิพีเดียภาษาเมารี

เมารี
# วิกิพีเดียภาษาแซกซันล่างดัตช์
วิกิพีเดียภาษาแซกซันล่างดัตช์ เป็นสารานุกรมวิกิพีเดียที่จัดทำขึ้นในภาษาแซกซันล่างดัตช์ เริ่มสร้างเมื่อ 24 มีนาคม ค.ศ. 2006 ณ เดือน  วิกิพีเดียภาษานี้มีบทความทั้งหมด  บทความ 

สื่อมวลชนดัตช์ได้อ้างอิงถึงวิกิพีเดียภาษาแซกซันล่างดัตช์ และสถาบันแซกซันล่างในเนเธอร์แลนด์ได้กล่าวถึงและมีส่วนร่วมต่อวิกิพีเดียนี้Article from regional Dutch newspaper de Stentor (Dutch)Article from Stellingwarfs foundation Stellingwerfs Eigen (pdf, Low Saxon) Mention by the Drèents foundation Drentse Taol (Low Saxon) 

ดูเพิ่ม
 วิกิพีเดียภาษาดัตช์
# วิกิพีเดียภาษาโวโร
วิกิพีเดียภาษาโวโร เป็นสารานุกรมวิกิพีเดียที่จัดทำขึ้นในภาษาโวโร ปัจจุบันวิกิพีเดียภาษาโวโรมีบทความมากกว่า 3,700 บทความ (ตุลาคม 2552)

 แหล่งข้อมูลอื่น 
 วิกิพีเดียภาษาโวโร

วโวโร
# วิกิพีเดียภาษาลิมบืร์ค
วิกิพีเดียภาษาลิมบืร์ค เป็นสารานุกรมวิกิพีเดียที่จัดทำขึ้นในภาษาลิมบืร์ค เริ่มสร้างเมื่อเดือนธันวาคม พ.ศ. 2547 ปัจจุบันวิกิพีเดียภาษาลิมบืร์คมีบทความมากกว่า 3,900 บทความ (เมษายน พ.ศ. 2551)

 แหล่งข้อมูลอื่น 
 วิกิพีเดียภาษาลิมบืร์ค

ลิมบืร์ค
# วิกิพีเดียภาษามลยาฬัม
วิกิพีเดียภาษามลยาฬัม  เป็นสารานุกรมวิกิพีเดียที่จัดทำขึ้นในภาษามลยาฬัม เริ่มสร้างเมื่อ 21 ธันวาคม พ.ศ. 2545 ปัจจุบันวิกิพีเดียภาษามลยาฬัมมีบทความมากกว่า 11,000 บทความ  (ตุลาคม 2552)